છેલ્લા કેટલાક સમયથી બહુ ગાજેલી વિસાવદર વિધાનસભાની ચૂંટણીમાં ભાજપે હાર સહન કરવી પડી છે. કેશુભાઇએ આ બેઠક ખાલી ર્ક્યા બાદ ભાજપે ત્યાંથી તેમના પુત્ર ભરત પટેલને મેદાનમાં ઉતાર્યા હતા. આમ થતાં ભાજપમાંથી જ થોડો વિરોધ પણ ઊઠ્યો હતો. દરમિયાન હવે જૂનાગઢ જિલ્લા ભાજપ પ્રમુખ પદેથી કનુભાઇ ભાલાળાનો ભોગ લેવાઇ ગયો છે. આ મામલો હજુ પ્રદેશ કારોબારીમાં પેન્ડિંગ હોવાનું સૂત્રોએ જણાવ્યું છે.